《穷年守岁五首 其四》
明代·郑潜

穷年百忧散，心事梅花知。萧然四壁空，简书任纷披。

亲朋馈糇粮，邻里遗酒卮。取与随所适，焉计穷通为。

微名苦愚人，颠倒尘网羁。冰霜不相贷，风云浩难追。

长歌以卒岁，勋业知何时。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。